આ અંગે જાણવા મળતી માહિતી અનુસાર સુરત જિલ્લાના માંડવી તાલુકાનાં પુના ગામની સીમમાં માંડવીથી કીમ તરફ જતાં રોડ નજીક આવેલ પારુબેન સાંગઠિયાની પડતર જમીનમા એક અજાણ્યા યુવાનનો શંકાસ્પદ હાલતમાં મૃતદેહ મળી આવ્યો હતો. બનાવ અંગે પોલીસને જાણ કરતાં પોલીસે ઘટના સ્થળે જઈ તપાસ કરતાં આ યુવાન માંડવી તાલુકાના બોરીગાળા ગામે બેદી ફળિયામાં રહેતો જિગ્નેશભાઈ સુકભાઈ ચૌધરી (30) હોવાનું બહાર આવ્યું હતું. અને જિગ્નેશ ગતરોજ પત્ની અને પુત્ર સાથે રૂપણ ગામે તેની સાસરીમાં આવ્યો હતો. અને જ્યા પત્ની અને પુત્રને મૂકી પોતાની મોટરસાયકલ રીપેર કરાવવા માંડવીના ખેડ્પુર જવાનું કહી નીકળ્યો હતો. પરંતુ તે ઘરે પરત નહીં ફરતા આજરોજ તેનો મૃતદેહ મળી આવ્યો હતો. જોકે આ યુવાનને ખેંચની બીમારી હોવાનું જાણવા મળ્યું છે. પોલીસે આગળની કાર્યવાહી હાથ ધરી છે.